b'\n_START_ARTICLE_\nBA Tango\n_START_PARAGRAPH_\nBA Tango - Andreja Podlogar in Bla\xc5\xbe Bertoncelj sta nabolj vidna slovenska plesalca in koreografa argentinskega tanga. V letu 1998 sta si priborila naslov Svetovnih prvakov v argentinskem tangu, pet let kasneje pa sta s svojim nastopom na V. Mednarodnem festivalu argentinskega tanga v Buenos Airesu navdu\xc5\xa1ila argentinsko publiko in medije. S svojim plesom sta se predstavila tudi v ZDA, na Kitajskem, v Hong Kongu, Tur\xc4\x8diji, Franciji, Nem\xc4\x8diji, Italiji, Avstriji, Belgiji, Poljski, Srbiji, Hrva\xc5\xa1ki in Sloveniji._NEWLINE_Andreja in Bla\xc5\xbe sta priznana tudi kot koreografa. Za koreografije v plesni predstavi\xc2\xa0\xc2\xbbTango Prohibido\xc2\xab\xc2\xa0sta prejela presti\xc5\xbeno stanovsko nagrado Povodni mo\xc5\xbe. Ob 10. obletnici njune skupne predanosti argentinskemu tangu sta ustvarila novo plesno predstavo z naslovom\xc2\xa0\xc2\xbbHarmonia\xc2\xab, ki je bila premierno uprizorjena v Cankarjevem domu 29. septembra 2006.'